«Kjenn deg selv». Popularisert frenologikart utgitt i USA 1848. Læren om hvordan «sjelsegenskaper» påvirker hjernens fysiske struktur og den ytre formen på hodeskallen ble først fremsatt av den tyske fysiologen Franz Joseph Gall (1758–1828)
**Frenologi** er en foreldet og uvitenskapelig lære om hvordan «sjelsegenskaper» (evner og karaktertrekk) er plassert forskjellige steder i menneskehjernen og påvirker hjernens fysiske struktur, og hvordan dette kan avleses i den ytre formen på hodeskallen. Læren ble først presentert av den tyske legen Franz Joseph Gall (1758–1828) i 1796, men siden videreutviklet blant annet av Johann Spurzheim (1776–1832). 

Frenologi kan også kalles **kranioskopi** eller **kraniologi**, et videre begrep som også kan omfatte den mer nøytrale læren om kraniets bygning. Frenologi ble betraktet som en uferdig protovitenskap, men karakteriseres i dag som feilaktig pseudovitenskap.

*Kjend dig selv! Frenologi*. Norsk frenologisk plansje Postkort: Nasjonalbibliotekets bildesamling 
«Kjend dig selv! Frenologi II» Postkort: Nasjonalbiblioteket 
Illustrasjon og definisjon av «Phrenology» fra den amerikanske ordboka *Webster’s Dictionary* omkring 1900.

Historikk
---------

Ifølge frenologien hadde hver peronlighetsegenskap eller mentale funksjon en egen lapp, kalt et «organ», på overflaten av hjernen. Frenologene trodde at disse lappene kunne være mer eller mindre velutviklet ettersom hvor sterk egenskapen var eller hvor mye den ble stimulert. Bulene på hjernen kunne ofte, men ikke alltid, vises i den ytre formen på hodeskallen. Ujevnheter i skallen kunne studeres gjennom spesielle undersøkelser og dermed si noe om personens sinnsliv, intelligens og karakteregenskaper. Franz Joseph Gall opererte opprinnelig med 27 evner, og tilsvarende «organer», i hjernen. Andre la flere til og delte hjernen inn i 43 felt. 

Begreper som kortskaller og langskaller, og praksisen med skallemålinger, tilhører ikke frenologien, men den fysiske antropologien, som tidligere blant annet var viktig for bedømmelsen av menneskeraser.

Frenologi i Norge er kjent bare mellom cirka 1910 og 1927. Teorien hadde da en viss oppblomstring, tross allmenn vitenskapelig skepsis. Den eneste norske frenologen het Hans Andreas Tandberg. I *Moderne frenologi* ugitt i Kristiania 1914, tilbyr han «bedømmelse av karakter og begavelse» mot et honorar på tre og to kroner. Enkelte frenologer fra Sverige og Danmark besøkte også Norge på denne tiden.

* Karikaturtegning av Franz Joseph Gall og hans samling av hodeskaller og byster av berømte personligheter.  Tegning: Thomas Rowlandson, 1808Karikaturtegning av Franz Joseph Gall og hans samling av hodeskaller og byster av berømte personligheter.  Tegning: Thomas Rowlandson, 1808
* En frenolog beføler hodebunnen på en ung jente. Fransk litografi fra midten av 1800-tallet.En frenolog beføler hodebunnen på en ung jente. Fransk litografi fra midten av 1800-tallet.
* Frenologen Bernard Hollander viser hvordan kraniemålingene foretas  Foto: ca. 1902Frenologen Bernard Hollander viser hvordan kraniemålingene foretas  Foto: ca. 1902

Litteratur
----------

* Jon Røyne Kyllingstad: *Kortskaller og langskaller : fysisk antropologi i Norge og striden om det nordiske herremennesket* 2004 ISBN 82-304-0002-4

Se også
-------

* Skalleindeks, skallemåling, metode for å kartlegge «menneskeraser på grunnlag av hodeform
* Antropometri
* Fysiognomikk, læren om forholdet mellom menneskers ytre særpreg og psysiske egenskaper
* Pseudovitenskap,

Fotnoter
--------

**Type nummerering**
1. ↑  av gresk *phren*, «sinn» eller «forstand», og *logia*, «lære»

Referanser
----------

1. ↑  Digital blakopi av dr. H. A.Tandbergs *Moderne frenologi* (1914)

Eksterne lenker
---------------

* (en) Phrenology – kategori av bilder, video eller lyd på Commons Rediger på Wikidata

* (en) Phrenology – galleri av bilder, video eller lyd på Commons Rediger på Wikidata
* Oppslagsordet «Frenologi» i *Salmonsens konversationsleksikon* fra 1915-1930 (på dansk)
* Oppslagsordet «Frenologi» i *Nordisk familjebok* fra 1908 (på svensk)
* Om historiske syn på hjernen, deriblant frenologi
* Enkel frenologitest (på svensk)
* Endre Willassen: *Dyr eller menneske – beinharde bevis*

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin **·** GND **·** LCCN **·** BNF **·** BNF (data) **·** NDL **·** NKC **·** BBC Things
 |